CELEX: 32010R0550
Language: hu
Date: 2010-06-23 00:00:00
Title: A Bizottság 550/2010/EU rendelete ( 2010. június 23. ) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IFRS 1 nemzetközi pénzügyi beszámolási standard tekintetében történő módosításáról  (EGT-vonatkozású szöveg )

24.6.2010   
            
            
               HU
            
            
               Az Európai Unió Hivatalos Lapja
            
            
               L 157/3
            
         A BIZOTTSÁG 550/2010/EU RENDELETE
   (2010. június 23.)
   az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IFRS 1 nemzetközi pénzügyi beszámolási standard tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
   mivel:
   
               (1)
            
            
               Az 1126/2008/EK bizottsági rendelettel (2) elfogadásra kerültek egyes, 2008. október 15-én érvényben lévő nemzetközi számviteli standardok és értelmezések.
            
         
               (2)
            
            
               2009. július 23-án a Nemzetközi Számviteli Standard Testület (IASB) közzétette az IFRS 1 A Nemzetközi Pénzügyi Beszámolási Standardok első alkalmazása nemzetközi pénzügyi beszámolási standard módosításait (a továbbiakban: az IFRS 1 módosításai). Az IFRS 1 módosításai értelmében a az olaj- és gáziparban tevékenykedő gazdálkodó egységek az IFRS-ekre való áttéréskor a korábbi számviteli szabályozásuk szerint meghatározott könyv szerinti értékeket alkalmazhatják az olaj- és gázeszközökre. A mentességgel élni kívánó gazdálkodó egységeket indokolt arra kötelezni, hogy az olaj- és gázeszközökkel kapcsolatos leszerelési, helyreállítási és hasonló kötelezettségeket az IAS 37 Céltartalékok, függő kötelezettségek és függő követelések standard szerint értékeljék és a kötelezettséget a felhalmozott eredménnyel szemben jelenítsék meg. Az IFRS 1 módosításai a lízingek meghatározásának újraértékelésével is foglalkoznak.
            
         
               (3)
            
            
               Az Európai Pénzügyi Beszámolási Tanácsadó Csoport (EFRAG) Szakértői Munkacsoportjával (TEG) folytatott konzultáció megerősítette, hogy az IFRS 1 módosításai megfelelnek az 1606/2002/EK rendelet 3. cikkének (2) bekezdésében megállapított, az elfogadáshoz szükséges technikai kritériumoknak. Az Európai Pénzügyi Beszámolási Tanácsadó Csoport (EFRAG) véleményeinek objektivitását és semlegességét a Bizottság számára véleményező Standard Tanács Felülvizsgálati Csoport felállításáról szóló 2006. július 14-i 2006/505/EK bizottsági határozattal (3) összhangban a Standard Tanács Felülvizsgálati Csoport megvizsgálta az EFRAG véleményét, és a Bizottságot arról tájékoztatta, hogy az kiegyensúlyozott és objektív.
            
         
               (4)
            
            
               Az 1126/2008/EK rendeletet ezért ennek megfelelően módosítani kell.
            
         
               (5)
            
            
               Az ebben a rendeletben előírt intézkedések összhangban vannak a számviteli szabályozó bizottság véleményével,
            
         ELFOGADTA EZT A RENDELETET:
   1. cikk
   Az 1126/2008/EK rendelet mellékletében az IFRS 1 A Nemzetközi Pénzügyi Beszámolási Standardok első alkalmazása nemzetközi pénzügyi beszámolási standard e rendelet mellékletének megfelelően módosul.
   2. cikk
   Az IFRS 1 módosításait az e rendelet mellékletében meghatározott formában minden társaságnak legkésőbb a 2009. december 31. után kezdődő első pénzügyi éve kezdőnapjától alkalmaznia kell.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. június 23-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 243., 2002.9.11., 1. o.
   
      (2)  HL L 320., 2008.11.29., 1. o.
   
      (3)  HL L 199., 2006.7.21., 33. o.
   
      MELLÉKLET
      
         NEMZETKÖZI SZÁMVITELI STANDARDOK
      
      
                  IFRS 1
               
               
                  Az IFRS 1 módosításai: Az első alkalmazók további mentességei
               
            
         Sokszorosítása az Európai Gazdasági Térségben megengedett. Az Európai Gazdasági Térségen kívül minden jog fenntartva, kivéve a személyes használat vagy egyéb tisztességes felhasználás céljából történő sokszorosítást. További információ az IASB-től szerezhető be a www.iasb.org címen
      
      
         Az IFRS 1 standard módosításai
      
      
         
            A Nemzetközi Pénzügyi Beszámolási Standardok első alkalmazása
         
      
      A standard kiegészül egy címmel, valamint a 31A. és a 39A. bekezdéssel.
      BEMUTATÁS ÉS KÖZZÉTÉTEL
      
         Az IFRS-ekre való áttérés ismertetése
      
      
         A vélelmezett bekerülési érték alkalmazása olaj- és gázeszközökre
      
      
                  31A.
               
               
                  Ha a gazdálkodó egység él a D8A. bekezdés b) pontjában biztosított, olaj- és gázeszközökre vonatkozó mentességgel, ezt a tényt közzé kell tennie, és azt is, hogy mi alapján osztották fel a korábbi számviteli szabályozás szerint meghatározott könyv szerinti értékeket.
               
            HATÁLYBALÉPÉS NAPJA
      
                  39A.
               
               
                  A 2009 júliusában kibocsátott Az első alkalmazók további mentességei (Az IFRS 1 módosításai) beiktatta a 31A., a D8A., a D9A. és a D21A. bekezdést és módosította a D1. bekezdés (c), (d) és (l) pontját. A gazdálkodó egységnek ezeket a módosításokat a 2010. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezeket a módosításokat egy korábbi időszakra alkalmazza, ezt a tényt közzé kell tennie.
               
            MENTESSÉGEK MÁS IFRS-EK ALÓL
      A D Függelék D1. bekezdésének (c), (d) és (l) pontja, valamint egy címe módosul. A függelék kiegészül a D8A., a D9A. és a D21A. bekezdéssel.
      
                  D1.
               
               
                  A gazdálkodó egység az alábbi mentességek közül egyet vagy többet is választhat:
                  
                              (a)
                           
                           
                              …
                           
                        
                              (c)
                           
                           
                              vélelmezett bekerülési érték (D5–D8A. bekezdés);
                           
                        
                              (d)
                           
                           
                              lízingek (D9. és D9A. bekezdés);
                           
                        
                              (e)
                           
                           
                              …
                           
                        
                              (l)
                           
                           
                              az ingatlanok, gépek és berendezések bekerülési értékében szereplő leszerelési kötelezettségek (D21. és D21A. bekezdés);
                           
                        
                              (m)
                           
                           
                              …
                           
                        
            
         Vélelmezett bekerülési érték
      
      
                  D8A.
               
               
                  Egyes nemzeti számviteli követelmények szerint a fejlesztési vagy kitermelési szakaszban lévő olaj- és gázkészletek feltárási és fejlesztési költségeit olyan költségközpontokban számolják el, amelyek egy nagy földrajzi terület valamennyi készletét magukban foglalják. A korábbi számviteli szabályozás szerinti ilyen elszámolást használó első alkalmazó választhatja azt, hogy az IFRS-ekre való áttérés időpontjában az olaj- és gázeszközöket a következők alapján értékeli:
                  
                              (a)
                           
                           
                              a feltárási és felmérési eszközöket a gazdálkodó egységre vonatkozó korábbi számviteli szabályozás szerint meghatározott értéken; továbbá
                           
                        
                              (b)
                           
                           
                              a fejlesztési vagy kitermelési szakaszban lévő eszközöket a gazdálkodó egységre vonatkozó korábbi számviteli szabályozás szerinti költségközpont számára meghatározott értéken. A gazdálkodó egység ezt az értéket arányosan felosztja a költségközpont mögöttes eszközei között, az akkori időpont szerinti tartalékmennyiségek vagy tartalékértékek felhasználásával.
                           
                        A gazdálkodó egységnek az IFRS-ekre való áttérés időpontjában az IFRS 6 Az ásványkincsek feltárása és felmérése standarddal vagy megfelelő esetben az IAS 36 standarddal összhangban el kell végeznie a feltárási és felmérési eszközök és a fejlesztési vagy kitermelési szakaszban használt eszközök értékvesztési vizsgálatát, és szükség esetén csökkentenie kell a fenti (a) vagy (b) pontban meghatározott értéket. E bekezdés alkalmazásában az olaj- és gázeszközök közé csak az olaj- és gázvagyon feltárása, felmérése, fejlesztése és kitermelése során felhasznált eszközök tartoznak.
               
            
         Lízingek
      
      
                  D9A.
               
               
                  Ha az első alkalmazó a korábbi számviteli szabályozás alapján ugyanúgy határozta meg, hogy egy megállapodás tartalmaz-e lízinget, mint ahogy azt az IFRIC 4 előírja, csak az IFRIC 4 előírásától különböző időpontban, akkor az első alkalmazónak az IFRS-ekre való áttéréskor nem szükséges újraértékelnie ezt a meghatározást. Ha a gazdálkodó egység a korábbi számviteli szabályozás alapján ugyanúgy határozta meg, hogy egy megállapodás tartalmaz-e lízinget, az ilyen meghatározásnak ugyanarra az eredményre kellett vezetnie, mint ha a meghatározást az IAS 17 Lízingek és az IFRIC 4 alkalmazásával végezték volna.
               
            
         Az ingatlanok, gépek és berendezések bekerülési értékében szereplő leszerelési kötelezettségek
      
      
                  D21A.
               
               
                  Az a gazdálkodó egység, amely él a D8A. bekezdés (b) pontjában biztosított mentességgel (azon, fejlesztési vagy kitermelési szakaszban használt olaj- és gázeszközök esetében, amelyeknél a feltárási és fejlesztési költségeket olyan költségközpontokban számolják el, amelyek egy nagy földrajzi terület valamennyi készletét magukban foglalják), a D21. bekezdés vagy az IFRIC 1 alkalmazása helyett:
                  
                              (a)
                           
                           
                              a leszerelési, helyreállítási és hasonló kötelezettségeket az IFRS-ekre való áttérés időpontjában az IAS 37 standarddal összhangban értékeli; továbbá
                           
                        
                              (b)
                           
                           
                              a felhalmozott eredményben közvetlenül megjeleníti az esetleges különbséget az előbbi érték, és az említett kötelezettségeknek a gazdálkodó egységre vonatkozó korábbi számviteli szabályozás szerint az IFRS-ekre való áttérés időpontjában meghatározott könyv szerinti értéke között.